да проявят интерес към участие в разследването.
 (15)
 Двама производители износители от КНР предоставиха поисканата информация и дадоха съгласието си да бъдат включени в извадката. Комисията прикани тези дружества да участват в разследването и им изпрати въпросници. С оглед на малкия брой Комисията реши, че не е необходимо изготвяне на извадка и уведоми всички заинтересовани страни с бележка към досието.
 (16)
 Комисията уведоми Мисията на КНР, че поради недостатъчно съдействие от страна на тези двама производители износители от КНР тя възнамерява да приложи член 18 от основния регламент, като направи своите констатации относно продължаването или повторното възникване на дъмпинга и на причинената от него вреда по отношение на КНР въз основа на наличните факти. В отговор на това уведомление не бяха получени коментари.
 (17)
 Нито един производител износител от Индонезия не е заявил интерес. Все пак една група дружества от Индонезия, които произвеждат и продават MSG на индонезийския вътрешен пазар („група оказали съдействие индонезийски производители“), подадоха формулярите за включване в извадката. Тези дружества не изнасяха продукта, предмет на прегледа, в Съюза. Комисията прикани дружествата да участват в разследването и им изпрати въпросници.
 (18)
 Комисията уведоми Мисията на Индонезия, че поради недостатъчно съдействие от страна на производителите износители/производителите в Индонезия тя възнамерява да приложи член 18 от основния регламент, като направи своите констатации относно продължаването или повторното възникване на дъмпинга и на причинената от него вреда по отношение на производителите износители/производителите в Индонезия въз основа на наличните факти. В отговор на това уведомление не бяха получени коментари.
 1.6.1.2. Изготвяне на извадка от вносители
 (19)
 За да реши дали е необходимо изготвянето на извадка и — ако случаят е такъв — да направи подбор на такава извадка, Комисията прикани несвързаните вносители да предоставят информацията, посочена в известието за започване.
 (20)
 Четирима несвързани вносители предоставиха поисканата информация и се съгласиха да бъдат включени в извадката. Комисията реши, че не е необходимо изготвянето на извадка и ще разследва всички несвързани вносители, които са заявили интерес. Всичките четирима несвързани вносители оказаха пълно съдействие, като представиха изцяло попълнен въпросник.
 1.6.2. Отговори на въпросника
 (21)
 Изцяло попълнени въпросници бяха получени от групата оказали съдействие индонезийски производители на MSG, единственият производител от Съюза и четирима несвързани вносители.
 (22)
 Комисията прикани всички производители износители/производители от КНР, които са заявили интерес и са предоставили поисканата информация за изготвянето на извадката, да попълнят въпросника за производители износители. При започване на прегледа копие от въпросника беше достъпно на уебсайта на ГД „Търговия“.
 (23)
 Не бяха получени отговори на въпросника от производителите износители/производителите от КНР. Както бе посочено в съображения 15 и 16 по-горе, Комисията уведоми двамата производители износители/производители от КНР, които първоначално заявиха интерес, че възнамерява да приложи член 18 от основния регламент, като направи своите констатации въз основа на наличните факти, които могат да бъдат по-малко благоприятни за засегнатата страна. Не бяха получени коментари.
 (24)
 Следователно не беше оказано съдействие от страна на производителите износители/производителите от КНР или от Индонезия. Както е посочено в съображение 17 обаче, съдействие беше оказано от една група дружества от Индонезия, които произвеждат и продават MSG